
– Engelsk 10. trinn
[bookmark: _Hlk161649638]					Læreplan i engelsk

Fagets relevans og sentrale verdier
Underveisvurdering
Underveisvurderingen skal bidra til å fremme læring og til å utvikle kompetanse i faget. Elevene viser og utvikler kompetanse i engelsk på 8., 9. og 10. trinn når de kommuniserer med struktur og sammenheng muntlig og skriftlig, tilpasset ulike situasjoner og mottakere. Videre viser og utvikler de kompetanse når de skaper ulike typer tekster der informasjon fra kilder er innlemmet på en etterrettelig måte.
Læreren skal legge til rette for elevmedvirkning og stimulere til lærelyst gjennom å ta i bruk varierte strategier og læringsressurser for å utvikle elevenes leseferdigheter og muntlige og skriftlige ferdigheter. Elevene skal få oppleve at det å prøve seg fram alene og sammen med andre er en del av det å lære et språk. Læreren og elevene skal være i dialog om elevenes utvikling i engelsk. Med utgangspunkt i kompetansen elevene viser, skal de få mulighet til å sette ord på hva de opplever at de får til, og reflektere over egen faglig utvikling. Læreren skal gi veiledning om videre læring og tilpasse opplæringen slik at elevene kan bruke veiledningen for å utvikle leseferdigheter, skriveferdigheter og muntlige og digitale ferdigheter i faget.
Standpunktvurdering
Standpunktkarakteren skal være uttrykk for den samlede kompetansen eleven har i engelsk ved avslutningen av opplæringen etter 10. trinn. Læreren skal planlegge og legge til rette for at elevene får vist kompetansen sin på varierte måter som inkluderer forståelse, refleksjon og kritisk tenkning, i ulike sammenhenger. Læreren skal sette én standpunktkarakter i engelsk basert på elevens samlede kompetanse i faget.
Føringer for fastsetting av standpunktkarakterer (forskrift §§ 3-3, 3-15)
· Faglærer har ansvar for å sette standpunktkarakter.
· Grunnlaget for vurdering i fag er kompetansemålene i læreplanen i fag. Kompetansen skal forstås i lys av teksten Om faget i læreplanen.
· Standpunktkarakteren skal være uttrykk for den samla kompetansen eleven har ved avslutning av opplæringen.
· Eleven skal være kjent med hva det blir lagt vekt på i fastsetting av standpunktkarakter.
· Eleven skal ha fått mulighet til å vise kompetansen sin på flere og varierte måter.
· Kompetanse som eleven har vist i løpet av opplæringen, er en del av vurderingen når standpunktkarakteren skal fastsettes.
· Forutsetninger, fravær, orden og oppførsel skal ikke inngå i vurderingen. Innsats skal bare være en del av vurderingen i fag hvor det står spesifikt i læreplanen.


Kjerneelementer og kompetansemål: 
	[bookmark: _Hlk161302201]
	Møte med engelskspråklige tekster  
	Kommunikasjon
	Språklæring

	· bruke varierte strategier i språklæring, tekstskaping og kommunikasjon   [image: ]
· bruke ulike digitale ressurser og andre hjelpemidler i språklæring, tekstskaping og samhandling[image: ][image: ][image: ]
· bruke sentrale mønstre for uttale i kommunikasjon[image: ][image: ]
· lytte til og forstå ord og uttrykk i varianter av engelsk[image: ]
· uttrykke seg med flyt og sammenheng med et variert ordforråd og idiomatiske uttrykk tilpasset formål, mottaker og situasjon[image: ][image: ]
· stille spørsmål og følge opp innspill i samtaler om ulike emner tilpasset ulike formål, mottakere og situasjoner[image: ]
· utforske og beskrive noen språklige likheter og ulikheter mellom engelsk og andre språk eleven kjenner til, og bruke dette i egen språklæring[image: ]
· bruke kunnskap om ordklasser og setningsstruktur i arbeid med egne muntlige og skriftlige tekster[image: ]
· følge regler for rettskriving, ordbøying, setningsstruktur og tekststruktur[image: ]
· lese, diskutere og videreformidle innhold fra ulike typer tekster, inkludert selvvalgte tekster[image: ]
· lese, tolke og reflektere over engelskspråklig skjønnlitteratur, inkludert ungdomslitteratur[image: ]
· lese sakprosatekster og vurdere hvor pålitelige kildene er[image: ]
· bruke kilder på en kritisk og etterrettelig måte[image: ]
· skrive formelle og uformelle tekster, inkludert sammensatte, med struktur og sammenheng som beskriver, forteller og reflekterer tilpasset formål, mottaker og situasjon[image: ]
· bearbeide egne tekster ut fra tilbakemeldinger og kunnskap om språk[image: ]
· beskrive og reflektere over rollen engelsk har i Norge og i verden[image: ][image: ]
· utforske og reflektere over situasjonen til urfolk i den engelskspråklige verden og i Norge[image: ]
· utforske og beskrive levemåter, tenkesett, kommunikasjonsmønstre og mangfold i den engelskspråklige verden[image: ][image: ]
· utforske og videreformidle innhold i engelskspråklige kulturelle uttrykksformer fra ulike medier knyttet til egne interesser[image: ][image: ]




Kjennetegn på måloppnåelse i Engelsk:
	Lav kompetanse i faget, karakter 2
	God kompetanse i faget, karakter 4
	Framifrå kompetanse i faget, karakter 6

	Eleven forstår og gjengir deler av innholdet fra enkle muntlige og skriftlige tekster på en enkel måte.
	Eleven forstår og videreformidler innhold fra ulike typer muntlige og skriftlige tekster på en stort sett relevant måte.
	Eleven forstår og videreformidler innhold fra ulike typer muntlige og skriftlige tekster på en reflektert og situasjonstilpasset måte.

	Eleven uttrykker seg enkelt og tilpasser i noen grad språk og struktur til formål, mottaker og situasjon i muntlige og skriftlige tekster.
	Eleven uttrykker seg med klart språk og sammenheng og tilpasser stort sett språk og struktur til formål, mottaker og situasjon i ulike typer muntlige og skriftlige tekster.
	Eleven uttrykker seg med et klart og variert språk, flyt og sammenheng og tilpasser språk og struktur til formål, mottaker og situasjon i ulike typer muntlige og skriftlige tekster.

	Eleven finner med veiledning informasjon fra en engelskspråklig kilde, bruker den i noen grad i egen muntlig og skriftlig tekstproduksjon og oppgir kilden.
	Eleven finner relevant informasjon fra flere engelskspråklige kilder, bruker den i egen muntlig og skriftlig tekstproduksjon og oppgir kildene.
	Eleven finner relevant informasjon fra forskjellige engelskspråklige kilder, bruker den på en etterrettelig og hensiktsmessig måte i egen muntlig og skriftlig tekstproduksjon tilpasset avsender og mottaker på en selvstendig måte og oppgir kildene.

	Eleven gjør, med veiledning, enkelte endringer i egne muntlige og skriftlige tekster etter konkret tilbakemelding.
	Eleven bearbeider deler av egne muntlige og skriftlige tekster etter konkrete tilbakemeldinger.
	Eleven bearbeider egne muntlige og skriftlige tekster på en selvstendig måte etter tilbakemeldinger og ut fra kunnskap om språk.

	Eleven viser noe interkulturell kompetanse i muntlige og/eller skriftlige tekster ved å gjengi noe kunnskap om og reflektere på en enkel måte over levemåter, tenkesett og tradisjoner, språklig og kulturelt mangfold i den engelskspråklige verden.
	Eleven viser interkulturell kompetanse i muntlige og/eller skriftlige tekster ved å forklare og reflektere over levemåter, tenkesett og tradisjoner, språklig og kulturelt mangfold i den engelskspråklige verden.
	Eleven viser bred interkulturell kompetanse i muntlige og/eller skriftlige tekster ved å forklare og reflektere selvstendig over levemåter, tenkesett og tradisjoner, språklig og kulturelt mangfold i den engelskspråklige verden.

